OpenLLM-France/wikimedia huggingface dataset:
# Gneu Pompeu Teòfanes

Gneu Pompeu Teòfanes (en llatí Cnaeus Pompeius Theophanes) va ser un historiador i polític grec, un dels amics més íntims de Gneu Pompeu Magne, nadiu de Mitilene a Lesbos.
Va acompanyar al seu amic en diverses campanyes. Pompeu va seguir els seus consells sovint. S'ha suposat que era un llibert de Pompeu degut al nom, però això sembla un error. La seva amistat es va cimentar en temps de la guerra contra Mitridates VI Eupator als voltants de l'any 62 aC i llavors Teòfanes va agafar el nom del seu amic com a patró seu. El mateix any va obtenir per Mitilene l'estatus de ciutat lliure tot i que havia sostingut la causa del rei del Pont i havia entregat a aquest al general Mani Aquil·li.
Va anar a Roma amb Pompeu Magne al final de la guerra. Allí va adoptar a Luci Corneli Balb de Gades. Va seguir sent amic de Pompeu i molts nobles romans el van buscar per influir en el seu amic segons explica Ciceró. L'any 49 aC va acompanyar a Pompeu a Grècia amb el títol de praefectus fabri, i el va tenir com a conseller de guerra, amb gran indignació d'alguns nobles romans. Després de la batalla de Farsàlia va fugir amb Pompeu Magne. Teòfanes li va aconsellar que fugís a Egipte on Pompeu va morir. Teòfanes va anar llavors a Itàlia on va ser perdonat per Juli Cèsar i encara era viu l'any 44 aC. A la seva mort l'illa de Lesbos li va retre honors divins.
Va escriure una història de les campanyes de Pompeu Magne on el presenta en els termes més favorables, inventant fins i tot alguns fets falsos per desacreditar als seus enemics.
El seu fill, Marc Pompeu Teòfanes (Marcus Pompeius Theophanes) va ser enviat a Àsia per August com a procurador i Estrabó diu que era amic de Tiberi, però aquest emperador va matar als seus descendents cap al final del seu regnat (any 33) només perquè el seu ancestre havia estat molt amic de Pompeu Magne i havia rebut honors divins dels habitants de Lesbos.

## Referències

* ↑ Smith, William (ed.). Dictionary of greek and roman biography and mithology. Londres: John Murray, 1876, p. 1083.
# Gneu Pomponi

Gneu Pomponi (en llatí Cnaeus Pomponius) va ser un orador romà que va morir a la primera guerra civil que hi va haver entre Gai Mari i Luci Corneli Sul·la. Formava part de la gens Pompònia, una gens romana d'origen plebeu.
Ciceró diu que tenia gran reputació com a orador, i el situa només per darrere dels seus contemporanis Gai Aureli Cotta i Publi Sulpici Ruf. Diu també que tenia molta vehemència, però era d'expressió no prou clara.

## Referències

* ↑ Ciceró. Brutus 57,62,89,90; Orator III,13
# Portada/article setembre 17

El teorema es pot escriure com una equació que relaciona les longituds dels costats a, b, i c, sovint anomenada l'equació de Pitàgores:
    $a^{2}+b^{2}=c^{2}\!\,$

## Teorema de Pitàgores

El teorema de Pitàgores en el seu enunciat habitual estableix que en un triangle rectangle la suma dels quadrats dels catets (els costats que formen l'angle recte) és igual al quadrat de la hipotenusa (l'altre costat).
El teorema es pot escriure com una equació que relaciona les longituds dels costats a, b, i c, sovint anomenada l'equació de Pitàgores:
    $a^{2}+b^{2}=c^{2}\!\,$
on c representa la longitud de la hipotenusa, i a i b representen les longituds dels altres dos costats.
# Subprefectura de Tokachi

La Subprefectura de Tokachi (十勝総合振興局, Tokachi-sōgō-shinkō-kyoku) és una subprefectura de Hokkaido. La seua capital i ciutat més poblada és Obihiro.

## Geografia
### Municipis

Subprefectura de Tokachi (2019) :

## Història

* 1869: Es funda la província de Tokachi.
* 1882: Es dissol la província de Tokachi.
* 1897: Es funda la subprefectura de Kasai.
* 1932: La subprefectura de Kasai passa a dir-se subprefectura de Tokachi.
* 2010: Per decisió del govern de Hokkaidō, s'efectuen canvis administratius en totes les subprefectures, fundant-se així l'actual subprefectura de Tokachi.

## Referències

* ↑ Satow, Ernest. (1882). "The Geography of Japan" in Transactions of the Asiatic Society of Japan, Vols. 1-2, p. 88., p. 33, a Google Books
# Hernán-Pérez

Hernán-Pérez és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 503 | 501 | 506 | 504 | 515 | 516 |
# Hipopirinis

Els hipopirinis (Hypopyrini) són una tribu de lepidòpters ditrisis de la família dels erèbids (Erebidae), subfamília Erebinae.

## Gèneres

* Hexamitoptera
* Hypopyra
* Spirama

## Referències

* ↑ Holloway, J. D. «Tribe Hypopyrini». The Moths of Borneo. Southdene Sdn. Bhd.. [Consulta: 9 gener 2015].
* ↑ Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 2011. DOI: 10.1111/j.1365-3113.2011.00607.x.
# Troy (Pennsilvània)

Troy és una població dels Estats Units a l'estat de Pennsilvània. Segons el cens del 2000 tenia 1.508 habitants.

## Demografia

Segons el cens del 2000, Troy tenia 1.508 habitants, 581 habitatges, i 327 famílies. La densitat de població era de 746,5 habitants/km².
Dels 581 habitatges en un 26,2% hi vivien nens de menys de 18 anys, en un 43% hi vivien parelles casades, en un 10,3% dones solteres, i en un 43,7% no eren unitats familiars. En el 37,2% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3.
Per edats la població es repartia de la següent manera: un 20,1% tenia menys de 18 anys, un 8,6% entre 18 i 24, un 28,6% entre 25 i 44, un 23,3% de 45 a 60 i un 19,4% 65 anys o més.
L'edat mediana era de 41 anys. Per cada 100 dones de 18 o més anys hi havia 63,3 homes.
La renda mediana per habitatge era de 27.426$ i la renda mediana per família de 41.667$. Els homes tenien una renda mediana de 30.625$ mentre que les dones 20.972$. La renda per capita de la població era de 16.963$. Entorn del 8,2% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Troy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Troy». American Fact Finder. Oficina del Cens dels Estats Units, 12-01-2010.
# Hargicourt (Aisne)

Hargicourt és un municipi francès del departament de l'Aisne, als Alts de França. Forma part de la Communauté de communes du Pays du Vermandois.

## Geografia

Hargicourt està situat a 15 quilòmetres al nord-oest de la ciutat de Saint-Quentin.

## Història

A l'Edat Mitjana és cap d'un senyoriu, al centre de la qual hi ha la mansió fortificada de la Cologne. L'enclòs senyorial és envoltat per una muralla, una granja i disposa d'un campanar.

## Administració

Des de 2008 l'alcalde és Roland Hocquet.

## Demografia

* 1962: 620 habitants.
* 1975: 561 habitants.
* 1990: 557 habitants.
* 1999: 559 habitants.
* 2007: 537 habitants.
* 2008: 542 habitants.

## Llocs i monuments

* LLoc anomenat " La boîte à cailloux ", lloc important del protestantisme.
* Camí de la creu, dins l'església. Fou ofert per les autoritats alemanes.
* Antigues fàbriques d'extracció i transformació de fosfat. Aquestes fàbriques foren totalment destruïdes a la Primera Guerra Mundial.

## Notes

* ↑ « PDF Recensement de la population de l'Aisne au 1er janvier 2008». [Consulta: 1r gener 2011].

## Enllaços externs

* Hargicourt a la web de l'Institut géographique national(francès)
* Hargicourt a la web de l'Insee Arxivat 2012-10-13 a Wayback Machine.(francès)
# Acronàuplia

L'Acronàuplia (en grec: Ακροναυπλία, Akronafplia, turc: Iç Kale, 'castell interior') és la part més antiga de la ciutat de Nàuplia a Grècia. Fins al segle xiii, era una ciutat pròpia. L'arribada dels venecians i els francs la transformà en part de les fortificacions de la ciutat. Després, una part en fou utilitzada com a presó fins que el govern grec decidí construir-hi un complex hoteler que encara hi és hui.

## Referències

* «ACRONAUPLIA». Arxivat de l'original el 14 d'octubre de 2011.
* «Fortaleza de Acronauplia en Naúplion».
# Derek Fisher

Derek Lamar Fisher (nascut el 9 d'agost de 1974 a Little Rock, Arkansas), és un jugador estatunidenc de bàsquet que juga a l'equip Oklahoma City Thunder de l'NBA.
Fisher és diplomat del liceu "Parkview Arts and Science Magne" a Little Rock, Arkansas, el 1992 va agafar la Universitat d'Arkansas a Little Rock. Va ser seleccionat a la 24é posició de la draft de 1996 per Los Angeles Lakers i va passar les seves vuit primeres temporades amb ells. Va realitzar 10 punts de mitjana en tres temporades (temporada 2000-2001, temporada 2001-2002 i temporada 2002-2003) i va guanyar tres anells de l'NBA consecutius. Formant part d'un equip de super estrelles, tals Shaquille O'Neal i Kobe Bryant.
# Selecció francesa de corfbol

La selecció francesa de corfbol és dirigida per la UFOLEP National Korfball Committee i representa França a les competicions internacionals de corfbol.

## Història

Aquest és el resum de les participacions de la selecció francesa de corfbol en competicions oficials:
Campionat del Món :
| Any | Campionat | Seu | Classificació |
| 1984 | 2n Campionat del Món | Anvers (Bèlgica) | 8a plaça |
| 1987 | 3r Campionat del Món | Zeist (Països Baixos) | 12a plaça |
European Bowl :
| Any | Campionat | Seu | Classificació |
| 2007 | 2a European Bowl | Luxemburg / Sèrbia | 3a plaça |
| 2009 | 3a European Bowl | Luxemburg | 6a plaça (Oest) |

## Referències

* ↑ «History of the IKF and the IKF World Korfball Championship» (en anglès). IKF, 2011, pàg. 62 [Consulta: 21 octubre 2018].
# Rafael Sanchis Perales

Rafael Sanchis Perales (Albal, 12 d'agost de 1929) és un polític valencià, diputat a les Corts Valencianes en la III i IV Legislatura.
Empresari i promotor urbanístics, és germà de Salvador Sanchis Perales i Ángel Sanchis Perales. De jove va militar a Acció Catòlica i a les Joventuts de la Comunió Tradicionalista. Durant els primers anys de la transició va militar a Unión Nacional Española, que després es va integrar en Alianza Popular. D'aquest partit en fou secretari de la Província de València en 1985 i fou escollit regidor de l'ajuntament de València a les eleccions municipals espanyoles de 1983 i 1987. Durant aquests anys fou conseller de les empreses municipals GRUMSA, FERVASA i Mercavalència.
Després fou elegit diputat a les eleccions a les Corts Valencianes de 1991 i 1995 pel Partit Popular. Ha estat president de la Comissió Permanent no legislativa de Seguretat Nuclear i vicepresident de la Comissió de Medi Ambient de les Corts Valencianes.

## Referències

* ↑ Fitxa de les Corts Valencianes Arxivat 2015-07-04 a Wayback Machine., III Legislatura
* ↑ Fitxa de les Corts Valencianes Arxivat 2015-07-04 a Wayback Machine., IV Legislatura
# Sabonèras

Sabonèras (occità Sabonnères)és un municipi del departament francès de l'Alta Garona, a la regió d'Occitània.

## Demografia

Evolució demogràfica (Font: INSEE-fr) :
| 1962 | 1968 | 1975 | 1982 | 1990 | 1999 |
| 223 | 181 | 200 | 192 | 178 | 218 |

## Referències

* ↑ Toponímia occitana
* ↑ «Métadonnées de la commune de Sabonnères» (en francès). [Consulta: 24 agost 2021].
# Acròbata d'Osuna

L'Acròbata d'Osuna és una escultura de pedra calcària datada de finals del segle ii aC o principis del segle i aC, que està exposada en el Museu Arqueològic Nacional d'Espanya, a Madrid, al costat de diverses escultures del període ibèric, amb el num. d'inventari 38427.

## Història

És un alt relleu de l'època ibera, concretament esculpida pel poble de turdetans, i que va ser trobada a la localitat d'Ursina, Província de Sevilla, (Andalusia), al jaciment arqueològic de l'antiga ciutat ibèrica de Urso i forma part de les escultures d'Osuna monument B.

## Simbologia i descripció

Formava part d'un monument iber de l'Edat del ferro II. L'alt relleu, (78 d'altura x 38 d'amplada i 25 cm de profunditat), reflexa a un home en actitud acrobàtica que es creu interpretava algun paper en algun joc o ritu funerari. Té les cames flexionades arribant amb els peus a tocar-se el cap, els braços el servien de suport, estan gairebé completament desapareguts, s'aprecia que portava com a indumentària -amb gran influència romana- una faldilla prisada i curta i als peus un calçat que es lligava prop del turmell pel mig d'unes cintes.
* Escultures d'Osuna monument B:
* Guerrer d'Osuna (conjunt B)
* Guerrer tocant una trompa d'Osuna (conjunt B)
* Detall d'uns guerrers d'Osuna (conjunt B)

## Referències

* 1 2 3 «Ficha.Acróbata de Osuna» (en castellà). [Consulta: 28 desembre 2015].

## Bibliografia

* Martín Benito, José Ignacio; Regueras Grande, Fernando «El Bote de Zamora: historia y patrimonio» (en castellà). De Arte. nº2, 2003. ISSN: 1696-0319.
# La jove ofegada

La jove ofegada (en anglès The Drowning Girl: a memoir») es una novel·la publicada el 2012, de Caitlín R. Kiernan. La història se situa a Providence (Rhode Island) i tracta sobre la seua protagonista i narradora no fiable India Morgan Phelps (també coneguda com a Imp), que és esquizofrènica.

## Sinopsi

Narrada des del punt de vista d'Índia Morgan Phelps, la novel·la explica la precària relació que manté amb la seua companya d'habitació i amant, Abalyn. Conta la seua estranya trobada amb una dona anomenada Eva Canning una nit, a qui troba dempeus nua enmig del camí.
La incapacitat d'Imp per separar la realitat de la fantasia, o la seua capacitat per veure realitats sobrenaturals sobre l'objectivitat, en funció de com es llegeix el text, posa en perill la seua relació amb Abalyn. A mesura que el món que percep Imp esdevé estrany, el seu pensament crític i la seua imaginació semblen separar-se i la seua pròpia vida queda amenaçada.

## Referències

* ↑ The Drowning Girl review (anglès) Elizabeth Bear blog. Consultado el 13 de gener de 2012.
* ↑ La jove ofegada. Ressenya d'Editorial Valdemar. Consultat el 8 de febrer de 2015.
# Hiatèl·lids

Els hiatèl·lids (Hiatellidae) són una família de mol·luscs bivalves marins de l'ordre de Myoida. Les valves són generalment oblonges, irregulars, fines i acaben en vores arrodonides.

## Taxonomia

La família Hiatellidae inclou 26 espècies repartides en quatre gèneres:
* Cyrtodaria Reuss, 1801
* Hiatella Bosc, 1801
* Panomya Gray, 1857
* Panopea Menard, 1807

## Referències

* ↑ «WoRMS - World Register of Marine Species - Hiatellidae Gray, 1824». [Consulta: 26 febrer 2021].
* ↑ «WoRMS - World Register of Marine Species - Taxonomic tree». [Consulta: 26 febrer 2021].
# Hobart (Oklahoma)

Hobart és una ciutat dels Estats Units a l'estat d'Oklahoma. Segons el cens del 2000 tenia 3.997 habitants.

## Demografia

Segons el cens del 2000, Hobart tenia 3.997 habitants, 1.584 habitatges, i 1.031 famílies. La densitat de població era de 569,5 habitants per km².
Dels 1.584 habitatges en un 29,3% hi vivien nens de menys de 18 anys, en un 49,1% hi vivien parelles casades, en un 11,8% dones solteres, i en un 34,9% no eren unitats familiars. En el 32,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,99.
Per edats la població es repartia de la següent manera: un 25% tenia menys de 18 anys, un 8% entre 18 i 24, un 25,7% entre 25 i 44, un 20,8% de 45 a 60 i un 20,4% 65 anys o més.
L'edat mediana era de 39 anys. Per cada 100 dones de 18 o més anys hi havia 89,4 homes.
La renda mediana per habitatge era de 25.781 $ i la renda mediana per família de 35.313 $. Els homes tenien una renda mediana de 24.821 $ mentre que les dones 20.345 $. La renda per capita de la població era de 13.729 $. Entorn del 16,4% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hobart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Hobart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Labeo trigliceps

Labeo trigliceps és una espècie de peix cipriniforme de la família dels ciprínids.

## Morfologia

Els mascles poden assolir els 49 cm de longitud total.

## Distribució geogràfica

Es troba al riu Athi (Kenya, Àfrica).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Croix-en-Champagne

La Croix-en-Champagne és un municipi francès, situat al departament del Marne i a la regió del Gran Est. L'any 2007 tenia 63 habitants.

## Demografia
### Població

El 2007 la població de fet de La Croix-en-Champagne era de 63 persones. Hi havia 28 famílies, de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 28 eren l'habitatge principal de la família, 2 eren segones residències i 3 estaven desocupats. Tots els 32 habitatges eren cases. Dels 28 habitatges principals, 24 estaven ocupats pels seus propietaris i 4 estaven llogats i ocupats pels llogaters; 1 tenia tres cambres, 9 en tenien quatre i 19 en tenien cinc o més. 24 habitatges disposaven pel capbaix d'una plaça de pàrquing. A 15 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Croix-en-Champagne el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 16 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 41 persones, 38 eren actives i 3 eren inactives. De les 38 persones actives 35 estaven ocupades (21 homes i 14 dones) i 3 estaven aturades (2 homes i 1 dona). De les 3 persones inactives 1 estava jubilada i 2 estaven estudiant.

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.
L'any 2000 a La Croix-en-Champagne hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de La Croix-en-Champagne a l'INSEE.
* Évolution et structure de la population Fitxa amb el detall de dades de La Croix-en-Champagne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# La espera

La espera és una pel·lícula melodramàtica espanyola estrenada el 1956 i dirigida per Vicent Lluch i Tamarit. Fou rodada a Barcelona. El seu argument no era gaire interessant i va ser un fracàs de públic.

## Sinopsi

Es tracta d'un melodrama basat en el retorn a Espanya des de Rússia dels darrers voluntaris de la Divisió Blava. El seu tarannà era força patriòtic apologètic i anticomunista.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1956 | Millor actriu secundària | Rosario García Ortega | Guanyadora |

## Referències

* ↑ La Espera, El País, 30 d'agost de 1996
* ↑ la espera, crítica a Fotogramas
* ↑ «Premios del CEC a la producción española de 1956». CEC. Arxivat de l'original el 2016-03-05. [Consulta: 8 gener 2016].
# La fada

La fada és un drama líric en un acte amb música d'Enric Morera i llibret de Jaume Massó i Torrents estrenat al Teatre del Prado Suburense de Sitges el diumenge 14 de febrer de 1897.

## Context

Enric Morera va finalitzar la composició de l'òpera l'any 1895 i el novembre de 1896 va presentar-se en una audició privada al Cau Ferrat, a la qual va assistir Mathieu Crickboom. L'estrena de l'obra va implicar la col·laboració d'algunes de les figures més notables del modernisme català de l'època, com Santiago Rusiñol, que va pintar els decorats i va fer un discurs de presentació de l'òpera, Miquel Utrillo, autor del cartell de l'estrena, o Alexandre de Riquer que dibuixà el fulletó. Les fades van ser les cantants Elisa Petri i Amanda Campodónico, acompanyades pel tenor Manuel Morales en el paper de Jausbert i del baix Andreu Perelló de Segurola. L'Orquestra del Gran Teatre del Liceu i el seu cor van participar també a l'estrena sota la direcció del compositor mateix. La representació va ser un èxit de crítica i públic, omplint tot l'aforament.
L'acció de l'òpera se situa al gorg Negre, a les muntanyes que s'alcen entre el Conflent i Fenolleda, durant el regnat de Jaume I. El cavaller Jausbert de Paracolls ha fugit a les muntanyes amb la seva estimada Gueralda d'Èvol. La rivalitat entre les seves famílies n'ha estat la causa de la fugida. Quan una fada del paratge el veu, desitja Jausbert. El Senyor d'Èvol, pare de Gueralda, els ha perseguit amb els seus homes armats. En un combat fereix mortalment Jausbert. El pare s'emporta la filla i deixa Jausbert mort. Finalment el seu cos cau en braços de la fada que el desitjava.
La primera representació en temps moderns, i segona des de la seva estrena el 1897, va tenir lloc l'any 1993 al Teatre la Faràndula de Sabadell

## Referències

* ↑ Aviñoa, Xosé. Morera Viura, Enric (en castellà). Diccionario de la Música Española e Hispanoamericana. Madrid: Sgae, 2000, p. 817-819.
* 1 2 Planas i Font, Claudi «La Fada (Impressió)». La Renaixensa, 16-02-1897, pàg. 946.
* 1 2 Morera, Enric. La fada. Barcelona: L'Avenç, 1990, p. 5-7.
* ↑ Mignon, Françoise. L'opéra Catalan La Fada. Aux sources d'une oeuvre Moderniste (en francès). Canet de Rosselló: Trabucaire, 23-04-2018, p. 60. ISBN 9782849742563.
* ↑ «Compositores catalanes». Arxivat de l'original el 2017-04-15. [Consulta: 18 març 2016].